PMIndiaData/PMIndiaSum huggingface dataset:
প্রধানমন্ত্রী সকাশে কর্ণাটকের সর্বদলীয় প্রতিনিধি দল

মুখ্যমন্ত্রী শ্রী সিদ্ধারামাইয়ার নেতৃত্বে কর্ণাটকের একটি সর্বদলীয় প্রতিনিধিদল সোমবার প্রধানমন্ত্রী শ্রী নরেন্দ্র মোদীর সাথে সাক্ষাৎ করে। কর্ণাটক, গোয়া এবং মহারাষ্ট্রের মধ্যে মহাদায়ী নদীর জলবন্টন সমস্যার ট্রাইব্যুনাল বহির্ভূত উপায়ে সমাধানের জন্য প্রতিনিধি দলটি প্রধানমন্ত্রীর হস্তক্ষেপ চেয়েছে। এই বিষয়টি বর্তমানে ট্রাইব্যুনালে আছে। ট্রাইব্যুনাল বহির্ভূত উপায়ে পারস্পরিক আলাপ-আলোচনার মাধ্যমে এর সমাধানের চেষ্টা করতে হলে সংস্লিষ্ট তিনটি রাজ্যের বিভিন্ন রাজনৈতিক দলগুলির মধ্যে সহমত গড়ে তোলা আবশ্যিক বলে প্রধানমন্ত্রী পরামর্শ দিয়েছেন । প্রতিনিধি দলটি কর্নাটকে, বিশেষত রাজ্যের উত্তরাঞ্চলে তীব্র খরা পরিস্থিতির বিষয়টিও উত্থাপন করে। প্রধানমন্ত্রী বলেন, পরিস্থিতি খতিয়ে দেখতে একটি কেন্দ্রীয় দলকে শীঘ্র সেরাজ্যে পাঠানো হচ্ছে । চিনির মূল্য হ্রাস পাওয়ার দরুণ আখচাষীদের নানা সমস্যার কথাও তুলে ধরে প্রতিনিধি দলটি। প্রধানমন্ত্রী বলেন, সারা দেশের আখচাষীরা এধরনের সমস্যার মখোমুখি হচ্ছে এবং কেন্দ্রীয় সরকার এই সমস্যাগুলোর নিরসনে বেশ কিছু পদক্ষেপ নিচ্ছে। প্রতিনিধি দলটি মালবেরি রেশম উৎপাদকদের স্বার্থ রক্ষা করার লক্ষ্যে রেশম সুতো আমদানীর উপর শুল্ক বাড়িয়ে ৩০% করার আর্জি জানায়। প্রধানমন্ত্রী বলেন, এই অনুরোধের বিষয়টি খতিয়ে দেখা হবে । এই বৈঠকে কেন্দ্রীয় মন্ত্রী শ্রী ভেঙ্কাইয়া নাইডু, শ্রী অনন্ত কুমার এবং শ্রী সদানন্দ গৌড়া সহ লোকসভায় বিরোধী নেতা শ্রী মল্লিকার্জুন খার্গে উপস্থিত ছিলেন।
বার্মিংহামে ২০২২ সালের কমনওয়েলথ ক্রীড়া প্রতিযোগিতায় স্বর্ণ পদক জয়ী ভারোত্তোলক জেরেমি লালরিননুঙ্গা-কে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী বার্মিংহামে ২০২২ সালের কমনওয়েলথ ক্রীড়া প্রতিযোগিতায় স্বর্ণ পদক জয়ের জন্য ভারোত্তোলক জেরেমি লালরিননুঙ্গা-কে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “আমাদের যুবশক্তি আরেকটি ইতিহাস রচনা করলো! @raltejeremy –কে অভিনন্দন, তিনি প্রথমবার কমনওয়েলথ ক্রীড়া প্রতিযোগিতায় অংশ নিয়ে সোনা জিতেছেন এবং এই ক্রীড়া প্রতিযোগিতার জন্য কয়েকটি রেকর্ড গড়েছেন। তরুণ এই ক্রীড়াবিদের জন্য দেশ গর্বিত। ভবিষ্যতে তাঁর আরও সাফল্য কামনা করি”।
রাষ্ট্রীয় বাল পুরস্কার-প্রাপকদের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী আজ নতুন দিল্লিতে রাষ্ট্রীয় বাল পুরস্কার-প্রাপকদের সঙ্গে মতবিনিময় করেন। রাষ্ট্রপতি ২২শে জানুয়ারি এই পুরস্কার প্রদান করেন। সাধারণতন্ত্র দিবসের কুচকাওয়াজে এইসব পুরস্কার-প্রাপকরা অংশগ্রহণ করবে। ভারতের বিভিন্ন রাজ্য থেকে ৪৯ জন পুরস্কার-প্রাপকদের মধ্যে জম্মু ও কাশ্মীর, মণিপুর এবং অরুণাচল প্রদেশ থেকে একজন রয়েছেন। শিল্প ও সংস্কৃতি, উদ্ভাবন, শিক্ষা, সামাজিক ক্ষেত্র, খেলাধূলা এবং সাহসিকতা – এইসব ক্ষেত্র থেকে শিশুদের বাছাই করা হয়েছে। দেশ গঠনের কাজে অন্যতম অংশীদার হিসাবে সরকার শিশুদের ভূমিকাকে স্বীকৃতি দেয়। এই লক্ষ্যে শিল্প ও সংস্কৃতি, উদ্ভাবন, শিক্ষা, সামাজিক ক্ষেত্র, খেলাধূলা এবং সাহসিকতায় নজরকাড়া সাফল্যকে স্বীকৃতি দিতে সরকার প্রতি বছর এই পুরস্কারগুলি দিয়ে থাকে। বিভিন্ন ক্ষেত্রে এইসব শিশুদের নজরকাড়া সাফল্যের প্রশংসা করে প্রধানমন্ত্রী বলেন, কম বয়সে তারা যে কাজগুলো করেছে, তা অনবদ্য। তিনি বলেন, “সমাজ ও দেশের প্রতি তোমরা যেভাবে তোমাদের কর্তব্য পালন করেছো, তা জেনে আমি গর্বিত। আমি যখন আমাদের তরুণ বন্ধুদের সাহসিকতা ও সাফল্যের ঘটনাগুলি জানতে পারি, এগুলি আমাকে আরও কঠোর পরিশ্রম করার শক্তি যোগায়। রূঢ় বাস্তবের সঙ্গে দৃঢ় যোগাযোগ রেখে প্রধানমন্ত্রী এইসব ছেলেমেয়েদের কঠোর পরিশ্রম করার পরামর্শ দেন। “আরও সাফল্যের সূত্রপাত হোক এই স্বীকৃতি এবং তোমাদের বুঝতে হবে এর মাধ্যমেই প্রয়াস শেষ হবে না। তোমার এই পুরস্কার-প্রাপ্তি তোমাদের বন্ধু-বান্ধব সহ অন্যদের অনুপ্রেরণা যোগাবে”।
অসামরিক বিমান-পরিবহন ক্ষেত্রে সহযোগিতার লক্ষ্যে ভারত ও জামার্নির মধ্যে মউ স্বাক্ষরে মন্ত্রিসভার অনুমোদন

প্রধানমন্ত্রীর শ্রী নরেন্দ্র মোদীর পৌরহিত্যে বুধবার(২৭ জুন)কেন্দ্রীয় মন্ত্রিসভার বৈঠকে ভারত ও জামার্নির মধ্যে অ-সামরিক বিমান পরিবহন ক্ষেত্রে সহযোগিতার লক্ষ্যে সমঝোতাপত্র বা মৌ স্বাক্ষরের বিষয়টি অনুমতি মিলেছে। এই মউ স্বাক্ষরের ফলে ভারত ও জামার্নির মধ্যে বিমান পরিবহন ক্ষেত্রের নিরাপত্তা, দক্ষতা ও মানোন্নয়নে প্রসার ঘটবে। যৌথ আগ্রহ প্রকাশের অঙ্গ হিসেবে এই মউ দুই দেশের মধ্যে অ-সামরিক বিমান পরিবহন সম্পর্কে এক গুরুত্বপূর্ণ মাইল ফলক হয়ে উঠল। আশা করা হচ্ছে, এর ফলে উভয় দেশের মধ্যে বাণিজ্য, বিনিয়োগ, পর্যটন ও সাংস্কৃতিক আদান-প্রদান বৃদ্ধি পাবে। অ-সামরিক বিমান পরিবহন ক্ষেত্রে জ্ঞান ও অভিজ্ঞতার প্রসার তথা বিনিময়ের জন্য যৌথ আগ্রহ প্রকাশের মাধ্যমে উভয় দেশই এই সম্পর্ককে আরও মজবুত ও উন্নত করার ইচ্ছা প্রকাশ করেছে। এই যৌথ আগ্রহ প্রকাশের উদ্দেশ্য হল পারস্পরিক সহযোগিতার প্রসার সুবিধার্থে বিমান চলাচলে নিরাপত্তা ও এয়ার ট্রাফিক ম্যানেজমেন্ট, হেলিপোর্ট ও হেলিকপ্টারের মাধ্যমে আপৎকালিন চিকিৎসা পরিষেবা প্রদান, নিয়মকানুন ও নীতি, কর্পোরেট ও বাণিজ্যিক বিমান চলাচল বৃদ্ধি, প্রশিক্ষণ ও দক্ষতা উন্নয়ন প্রভৃতি।
প্রধানমন্ত্রী আগামীকাল (২০ অক্টোবর) উত্তরপ্রদেশ সফরে যাবেন এবং কুশীনগর আন্তর্জাতিক বিমানবন্দরের উদ্বোধন করবেন

নতুন দিল্লি, ১৯ অক্টোবর, ২০২১ প্রধানমন্ত্রী শ্রী নরেন্দ্র মোদী আগামীকাল (২০ অক্টোবর) উত্তরপ্রদেশ সফরে যাবেন। সকাল ১১টায় প্রধানমন্ত্রী কুশীনগর আন্তর্জাতিক বিমানবন্দরের উদ্বোধন করবেন। এর পর বেলা সাড়ে ১১টায় তিনি মহাপরিনির্বাণ মন্দিরে অভিধান দিবস উপলক্ষে এক অনুষ্ঠানে অংশ নেবেন। পরে বেলা ১.১৫ মিনিটে প্রধানমন্ত্রী কুশীনগরে বিভিন্ন উন্নয়ন মূলক প্রকল্পের উদ্বোধন ও ভিত্তিপ্রস্তর স্থাপনের জন্য এক অনুষ্ঠানে যোগ দেবেন। কুশীনগর আন্তর্জাতিক বিমানবন্দরের উদ্বোধন কুশীনগর আন্তর্জাতিক বিমানবন্দরে উদ্বোধন উপলক্ষে শ্রীলঙ্কার কলোম্ব থেকে একটি বিমান এই বিমানবন্দরে অবতরণ করবে। এই সফরে শ্রীলঙ্কার শতাধিক বৌদ্ধ ভিক্ষুক এবং ১২ সদস্যের এক প্রতিনিধি দল বুদ্ধের পবিত্র স্মারক প্রদর্শনীর জন্য নিয়ে আসবে। প্রতিনিধি দলে শ্রীলঙ্কায় বৌদ্ধ ধর্মের চারটি অনুগামী শাখা – আসগিরিয়া, অমরাপুরা, রামান্য, মালওয়াত –এর সদস্য এবং শ্রীলঙ্কা সরকারের ক্যাবিনেট মন্ত্রী নমল রাজাপক্ষের নেতৃত্বে ৫ জন মন্ত্রীও থাকবেন। কুশীনগর আন্তর্জাতিক বিমানবন্দর নির্মাণে খরচ হয়েছে প্রায় ২৬০ কোটি টাকা। দেশীয় এবং আন্তর্জাতিক তীর্থযাত্রীদের ভগবান বুদ্ধের মহাপরিনির্বাণ স্থল পরিদর্শনে এই বিমানবন্দর বিশেষ সাহায্য করবে এবং বিশ্বব্যাপী বৌদ্ধ তীর্থস্থানের সঙ্গে এই পবিত্র স্থানটিকে যুক্ত করে তুলবে। বিহার এবং উত্তর প্রদেশের নিকটবর্তী জেলায় গড়ে ওঠা এই বিমানবন্দর সংশ্লিষ্ট অঞ্চলে বিনিয়োগ ও কর্মসংস্থানের সুযোগ বৃদ্ধির ক্ষেত্রে গুরুত্বপূর্ণ ভূমিকা পালন করবে। মহাপরিনির্বাণ মন্দিরে অভিধাম দিবস প্রধানমন্ত্রী মহাপরিনির্বাণ মন্দির পরিদর্শন করবেন। ভগবান বুদ্ধের শায়িত মূর্তিতে পূজার্চনা ও চীভর অর্পণ করবেন। পাশাপাশি একটি বোধি গাছের চারাও রোপণ করবেন তিনি। প্রধানমন্ত্রী অভিধাম দিবস উপলক্ষে আয়োজিত এক অনুষ্ঠানে যোগ দেবেন। এই দিনটি বৌদ্ধ ভিক্ষুকদের জন্য তিন মাস বর্ষার প্রস্থান – বর্ষা মাস বা বর্ষার সমাপ্তির প্রতীক হিসেবে উদযাপিত হয়। এই সময় তারা বিহার ও মঠের এক জায়গায় জড়ো হয়ে প্রার্থনা করেন। এই অনুষ্ঠানে শ্রীলঙ্কা, থাইল্যান্ড, মায়ানমার, দক্ষিণ কোরিয়া, নেপাল, ভূটান এবং কম্বোডিয়ার বিশিষ্ট সন্যাসীদের পাশাপাশি বিভিন্ন দেশের রাষ্ট্রদূতেরাও উপস্থিত থাকবেন। প্রধানমন্ত্রী অজন্তা দেওয়াল চিত্র, বৌদ্ধ সূত্র ক্যালিগ্রাফি এবং গুজরাটের ভাদনগর ও অন্যান্য স্থান থেকে খননকৃত বৌদ্ধ নিদর্শনগুলির প্রদর্শনীও পরিদর্শন করবেন। উন্নয়নমূলক প্রকল্পের উদ্বোধন ও ভিত্তিপ্রস্তর স্থাপন প্রধানমন্ত্রী কুশীনগরের বারওয়া জঙ্গল অঞ্চলে একটি অনুষ্ঠানে অংশ নেবেন। এই অনুষ্ঠান মঞ্চ থেকে তিনি কুশীনগরের রাজকিয়া মেডিকেল কলেজের ভিত্তিপ্রস্তর স্থাপন করবেন। ২৮০ কোটি টাকা ব্যয়ে এই মেডিকেল কলেজ গড়ে তোলা হবে। এখানে ৫০০ শয্যার ব্যবস্থা থাকবে। এমনকি ২০২২-২৩ শিক্ষাবর্ষে এমবিবিএস পাঠক্রমে ১০০ জন শিক্ষার্থী ভর্তিও হতে পারবেন। প্রধানমন্ত্রী এদিন ১৮০ কোটি টাকা মূল্যের ১২টি উন্নয়ন মূলক প্রকল্পের উদ্বোধন ও ভিত্তিপ্রস্তর স্থাপন করবেন। /
জাপান-ভারতসংসদীয় মৈত্রী লিগ-এর প্রতিনিধি দলের সঙ্গে সাক্ষাৎকার শ্রী নরেন্দ্র মোদীর

আগামীদশকগুলির জন্য বলিষ্ঠ সহযোগিতার এক দৃঢ় ভিত্তি গড়ে তুলেছে ভারত ও জাপান। আজ এখানেজাপান-ভারত সংসদীয় মৈত্রী লিগ-এর এক প্রতিনিধি দলের সঙ্গে সাক্ষাৎকারকালে একথাবলেন প্রধানমন্ত্রী শ্রী নরেন্দ্র মোদী। মিঃ হিরোয়ুকি হোসোদা’র নেতৃত্বে পাঁচসদস্যের এই প্রতিনিধি দলে ছিলেন মিঃ কাটসুয়া ওকাদা, মিঃ মাসাহারু নাকাগাওয়া, মিঃনাওকাজু তাকেমোতো এবং মিঃ ইয়োশিয়াকি ওয়াদা। গত ১৮ সেপ্টেম্বর জম্মু ও কাশ্মীরেরউরি’তে জঙ্গিহানায় প্রাণহানির ঘটনায় শোক ও সমবেদনা প্রকাশ করেন মৈত্রী লিগ-এরসদস্যরা। বিশ্ব জুড়ে সন্ত্রাসের হুমকির পরিপ্রেক্ষিতে ভারতের প্রধানমন্ত্রী যেআন্তর্জাতিক সহযোগিতার আহ্বান জানিয়েছেন, তাকে স্বাগত জানান লিগ-এর প্রতিনিধিরা।একই সঙ্গে, সন্ত্রাসের মদতদাতাদের বিচ্ছিন্ন করে তোলার লক্ষ্যে সুসংবদ্ধপ্রচেষ্টার ডাক দেওয়ার জন্যও শ্রী নরেন্দ্র মোদীকে সমর্থন করেন তাঁরা। ভারত ওজাপানের মধ্যে সম্পর্ককে আরও জোরদার করে তোলার লক্ষ্যে জাপানে বলিষ্ঠ জনমত গড়ে উঠছেবলে লিগ-এর সদস্যরা অবহিত করেন ভারতের প্রধানমন্ত্রীকে। একই সঙ্গে, এই সহযোগিতারসূত্র ধরে উচ্চগতির রেল সহ উচ্চ প্রযুক্তিগত সহযোগিতার সাফল্যের ঘটনাকেও স্বাগতজানান তাঁরা। প্রত্যুত্তরেগত বছর জাপানের প্রধানমন্ত্রী মিঃ আবের ভারত সফরের স্মৃতিচারণা করে শ্রী মোদীবলেন, দ্বিপাক্ষিক সম্পর্কের ক্ষেত্রে ঐ সফর ছিল এক দিকচিহ্ন বিশেষ। প্রসঙ্গত,২০১৪ সালে তাঁর নিজের জাপান সফরের কথাও উল্লেখ করেন ভারতের প্রধানমন্ত্রী। ঐ সময়জাপান-ভারত সংসদীয় মৈত্রী লিগ-এর সদস্যদের সঙ্গে তাঁর আলোচনা ও মতবিনিময়ের কথাওস্মরণ করেন তিনি। অদূর ভবিষ্যতে তিনি আবার জাপান সফরের জন্য আগ্রহের সঙ্গে অপেক্ষাকরছেন বলেও প্রতিনিধি দলকে অবহিত করেন শ্রী নরেন্দ্র মোদী।
প্রধানমন্ত্রী সকাশে উস্তাদআমজাদ আলি খান

বিশিষ্ট সরোদিয়া উস্তাদআমজাদ আলি খান আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। এইপ্রবীণ সঙ্গীতজ্ঞ ও সরোদিয়া ভারতীয় ধ্রুপদী সঙ্গীতের সবচেয়ে সেরা ২০ জন প্রতিভার জীবন ওসময় নিয়ে রচিত তাঁর বই ‘ মাস্টারঅন মাস্টার্স ’ প্রধানমন্ত্রীর হাতে তুলে দেন। /
কেন্দ্রীয় সংরক্ষিত পুলিশ বাহিনীর গ্রুপ ‘এ’ আধিকারিক পর্যায়ে ক্যাডার রিভিউ

কেন্দ্রীয় সংরক্ষিত পুলিশ বাহিনীর (সিআরপিএফ) গ্রুপ ‘এ’ প্রশাসনিক আধিকারিক পর্যায়ে ক্যাডার রিভিউয়ের প্রস্তাবে সম্মতি দিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে গৃহীত এ সম্পর্কিত একটি সিদ্ধান্ত অনুযায়ী স্থির হয় যে ডেপুটি কমান্ড্যান্ট থেকে স্পেশাল ডিজি পদমর্যাদা পর্যন্ত মোট ৯০টি পদ সৃষ্টি করা হবে। কেন্দ্রীয় সংরক্ষিত পুলিশ বাহিনীতে এই পদগুলি সৃষ্টি করা হলে বাহিনীর ক্ষমতা এবং কাজকর্মের ক্ষেত্রে দক্ষতা আরও বৃদ্ধি পাবে। একইসঙ্গে, জোরদার হবে বাহিনীর প্রশাসনিক কাজকর্মও। ক্যাডার রিভিউয়ের প্রস্তাব অনুযায়ী, গ্রুপ ‘এ’ পর্যায়ে বর্তমানের ৪,২১০টি পদ বাড়িয়ে ৪,৩০০-তে নিয়ে যাওয়া হবে এইভাবে : 1. স্পেশাল ডিজি পর্যায়ে একটি অতিরিক্ত পদ সৃষ্টি হবে যা এইচএজি প্লাস পদমর্যাদার। 2. এইচএজি পদমর্যাদার ১১টি অতিরিক্ত পদ সৃষ্টি হবে ইন্সপেক্টর জেনারেল পর্যায়ে। 3. ডিআইজি/কমান্ড্যান্ট/২-১/সি (জেএজি) পর্যায়ের পদ বৃদ্ধি পাবে ২৭৭টি। 4. এসটিএস পর্যায়ে ডেপুটি কমান্ড্যান্টদের ১৯৯টি পদ তুলে দেওয়া হবে। প্রসঙ্গত উল্লেখ্য, কেন্দ্রীয় সংরক্ষিত পুলিশ বাহিনী হল কেন্দ্রীয় সশস্ত্র পুলিশ বাহিনীগুলির অন্যতম। এই বাহিনীটি গড়ে তোলা হয় ১৯৩৯ সালে। বাহিনীর প্রথম ক্যাডার রিভিউ করা হয় ১৯৮৩ সালে এবং দ্বিতীয়টি ১৯৯১ সালে। ১৯৯১ সালের পর থেকে প্রথাগতভাবে কোনরকম ক্যাডার রিভিউ করা হয়নি কেন্দ্রীয় সংরক্ষিত পুলিশ বাহিনীর। তবে, ২০০৪-০৯ – এই সময়কালে বাহিনীর কাঠামোর বড় ধরনের পরিবর্তন করা হয়। ঐ সময় ব্যাটেলিয়নগুলির সংখ্যা বৃদ্ধি করা হলেও ওপরের দিকে সেভাবে পদ সৃষ্টির দিকে নজর দেওয়া হয়নি। /
জালিয়ানওয়ালাবাগ জাতীয় স্মারক আইন, ১৯৫১-র সংশোধনীতে মন্ত্রীসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে জালিয়ানওয়ালাবাগ জাতীয় স্মারক আইন, ১৯৫১-র সংশোধনীটি অনুমোদিত হয়েছে। এই সংশোধনীতে জালিয়ানওয়ালাবাগের অছি পরিষদে বিরোধী দলনেতা অথবা যেখানে বিরোধী দলনেতা নেই, সেখানে একক বৃহত্তম দলের নেতাকে প্রতিনিধি হিসাবে রাখার সংস্হান থাকবে। বর্তমানে অছি পরিষদে একটিমাত্র জাতীয় দলের প্রতিনিধি রাখার সংস্হান আছে। বিশেষ দলের নাম বাদ দিলে অছি পরিষদ অরাজনৈতিক রূপ নেবে। প্রস্তাবিত সংশোধনীতে বিরোধী দলের প্রতিনিধিত্ব নিশ্চিত হবে। এছাড়া সরকার প্রয়োজনে অছি পরিষদকে ভেঙে দিতে বা পরিবর্তন করতে পারবে। /
বিমানবাহিনীর প্রতিষ্ঠা দিবসে সেনাবাহিনী ও তাদের পরিবারগুলিকে প্রধানমন্ত্রীর অভিবাদন

প্রধানমন্ত্রী শ্রী নরেন্দ্র মোদী বিমানবাহিনীর প্রতিষ্ঠা দিবসে বিমানবাহিনীর কর্মী ও তাদের পরিবারকে অভিবাদন জানিয়েছেন। এক বার্তায় প্রধানমন্ত্রী বলেছেন, “বিমানবাহিনীর প্রতিষ্ঠা দিবসে কৃতজ্ঞ জাতি বায়ুসেনা কর্মীদের সাহসিকতা ও তাদের পরিবারগুলিকে অভিবাদন জানায়। এরা আমাদের আকাশসীমাকে সুরক্ষিত রেখেছেন এবং বিপর্যয়ের সময় মানবজাতির সেবায় অগ্রভাগে থেকেছেন। ভারতীয় বিমানবাহিনীর জন্য গর্বিত।” /…
প্রধানমন্ত্রী উত্তরাখন্ডে কেদার ধাম দর্শন ও পুজো করেছেন

নয়াদিল্লি, ২১ অক্টোবর, ২০২২ · গর্ভগৃহে রুদ্রাভিষেক করেছেন · আদিগুরু শঙ্করাচার্যের সমাধি-স্থল দর্শন করেছেন · মন্দাকিনী আস্থাপথ ও সরস্বতী আস্থাপথের কাজের অগ্রগতি পর্যালোচনা করেছেন · কেদারনাথ ধাম প্রকল্পের সঙ্গে যুক্ত শ্রমজীবীদের সঙ্গে মতবিনিময় করেছেন প্রধানমন্ত্রী শ্রী নরেন্দ্র মোদী আজ কেদারনাথ দর্শন করেন এবং শ্রীকেদারনাথ মন্দিরে পুজো করেছেন। ঐতিহ্যবাহী পাহাড়ি পোশাকে সজ্জিত প্রধানমন্ত্রী গর্ভগৃহে রুদ্রাভিষেক করেছেন। তিনি নন্দীর মূর্তির সামনে প্রার্থনাও করেন। প্রধানমন্ত্রী আদিগুরু শঙ্করাচার্যের সমাধি-স্থল দর্শন করেছেন এবং মন্দাকিনী আস্থাপথ ও সরস্বতী আস্থাপথের কাজের অগ্রগতি নিয়ে পর্যালোচনা করেন। তিনি কেদারনাথ ধাম প্রকল্পে যুক্ত শ্রমজীবীদের সঙ্গে মতবিনিময়ও করেছেন। উত্তরাখন্ডের রাজ্যপাল অবসরপ্রাপ্ত জেনারেল গুরমিত সিং এবং মুখ্যমন্ত্রী শ্রী পুষ্কর সিং ধামি প্রধানমন্ত্রীর সফরসঙ্গী ছিলেন। হিন্দুদের অন্যতম পবিত্র তীর্থস্থান হ’ল কেদারনাথ। এই অঞ্চলে শিখদের পবিত্র তীর্থস্থান হেমকুন্ড সাহিব অবস্থিত। ধর্মীয় দিক থেকে গুরুত্বপূর্ণ স্থানগুলির যোগাযোগ ব্যবস্থার উন্নতিতে যেসব প্রকল্পগুলি বাস্তবায়িত হচ্ছে, তার মধ্য দিয়ে সংশ্লিষ্ট অঞ্চলের পরিকাঠামো উন্নয়ন এবং সহজে যাতায়াতের জন্য প্রধানমন্ত্রীর অঙ্গীকার প্রতিফলিত।
কাশীতে তামিল অভিনেতা বিশালের দুর্দান্ত অভিজ্ঞতার প্রশংসা প্রধামমন্ত্রীর

নয়াদিল্লি, ০২ নভেম্বর, ২০২২ কাশী সম্পর্কে তামিল অভিনেতা বিশাল যে প্রশস্তি করেছেন তাতে সন্তোষ প্রকাশ করেন প্রধানমন্ত্রী শ্রী নরেন্দ্র মোদী। অভিনেতার টুইটের জবাবে প্রধানমন্ত্রী টুইট করে বলেন; "কাশীতে আপনার ভালো অভিজ্ঞতা হয়েছে জেনে আনন্দিত।" প্রধানমন্ত্রী শ্রী নরেন্দ্র মোদী।
প্রধানমন্ত্রীসকাশে ফিকি-র মহিলা সংগঠনের প্রতিনিধিদল

ফিকি-র তরুণমহিলা সংগঠনের ২৫ সদস্যের এক প্রতিনিধিদল বৃহস্পতিবার এখানে এক সাক্ষাৎকারে মিলিতহয়প্রধানমন্ত্রী শ্রী নরেন্দ্র মোদীর সঙ্গে। মহিলাদের শিল্পোদ্যোগ প্রচেষ্টা এবংনারী ক্ষমতায়ন সম্পর্কিত বিভিন্ন বিষয়ে প্রতিনিধিরা আলোচনা করেন প্রধানমন্ত্রীরসঙ্গে। প্রতিনিধিদলেরসদস্যদের বিভিন্ন প্রশ্ন ধৈর্য ধরে শোনার পর শ্রী মোদী বিশদভাবে সেগুলির উত্তরওদেন। তিনি বলেন, শিল্পোদ্যোগীদের জন্য ‘বর্জ্য থেকে সম্পদ’ আহরণের এক বিশেষ সুযোগনিয়ে এসেছে স্বচ্ছ ভারত মিশন। সমষ্টি স্বাস্থ্যের ওপর তা এক বিশেষ প্রভাব ফেলবে। জল সংরক্ষণপ্রসঙ্গে প্রধানমন্ত্রী বলেন, আমাদের প্রত্যেকেরই উচিৎ জলের সাশ্রয় ও সঞ্চয়ের ওপরবিশেষভাবে নজর দেওয়া। ক্ষুদ্র সেচ প্রকল্পগুলির ব্যবহারও প্রয়োজন-ভিত্তিক করে তোলাপ্রয়োজন বলে মনে করেন তিনি। শ্রী মোদীবলেন, পারিবারিক মূল্যবোধ, বৈচিত্র্যকে বরণ করে নেওয়া এবং পরিবেশ সম্পর্কে সচেতনতাহল ভারতের তিনটি বিশেষ ঐতিহ্যের ধারা। আমাদের অবশ্যই এগুলিকে লালন করে যেতে হবে। প্রতিনিধিদলেরসদস্যদের সঙ্গে শিক্ষা, দক্ষতা বিকাশ, শিল্প ও সংস্কৃতি এবং নারী সুরক্ষার মতোবিষয়গুলিও বিশদভাবে আলোচনা করেন প্রধানমন্ত্রী। / ..
রাজস্হানের যোধপুরে সড়ক দূর্ঘটনায় জীবনহানিতে প্রধানমন্ত্রীর দুঃখ প্রকাশ

প্রধানমন্ত্রী শ্রী নরেন্দ্র মোদী রাজস্হানের যোধপুরে এক সড়ক দুর্ঘটনায় জীবনহানিতে গভীর দুঃখ প্রকাশ করেছেন। এক ট্যুইটে তিনি বলেছেন, ‘রাজস্হানের যোধপুরে মর্মান্তিক সড়ক দূর্ঘটনার খবরে আমি অত্যন্ত মর্মাহত।’ এই দূর্ঘটনায় পরিজনহারা শোকসন্তপ্ত পরিবারগুলির প্রতি গভীর সমবেদনা প্রকাশ করে প্রধানমন্ত্রী আহতদের দ্রুত আরোগ্য কামনা করেছেন।
এখন স্থানীয় খেলনার  জন্য সওয়াল করার সময়, ‘মন কি বাত’-এ বললেন প্রধানমন্ত্রী

প্রধানমন্ত্রী শ্রী নরেন্দ্র মোদী তাঁর সর্বশেষ ‘মন কি বাত’ অনুষ্ঠানে জাতির উদ্দেশে ভাষণে, চিলড্রেন ইউনিভার্সিটি অফ গান্ধীনগর, মহিলা ও শিশুকল্যাণ মন্ত্রক, শিক্ষা মন্ত্রক এবং অতিক্ষুদ্র, ছোট ও মাঝারি শিল্পোদ্যোগ মন্ত্রকের সঙ্গে কিভাবে শিশুদের জন্য নতুন ধরনের খেলনা বানানো যায়, সে বিষয়ে বিস্তারিত আলোচনা করেছেন। মন্ত্রকগুলির সঙ্গে আলোচনায় খেলনা উৎপাদনের দিক থেকে ভারতকে এক উল্লেখযোগ্য কেন্দ্রে পরিণত করার বিষয় নিয়েও আলোচনা হয়েছে বলে শ্রী মোদী জানান। তিনি বলেন, খেলনা কেবল শিশুদের সক্রিয়তা বাড়াতেই সাহায্য করে না, সেইসঙ্গে আমাদের প্রত্যাশাগুলিকে ডানা মেলে ওড়ার পথ দেখায়। খেলনা কেবল বিনোদনের জন্যই নয়, বরং মানসিকতার বিকাশেও সমান ভূমিকা পালন করে। গুরুদেব রবীন্দ্রনাথ ঠাকুর খেলনা সম্পর্কে অভিব্যক্তির কথা স্মরণ করে প্রধানমন্ত্রী বলেন, গুরুদেব খেলনা সম্পর্কে বলেছিলেন – সেরা খেলনা হল সেটিই যা এক প্রকার অসম্পূর্ণ। একটি খেলনা হবে এমন যা শিশুরা খেলার ছলে পূর্ণ আকার দেবে। গুরুদেব বলতেন, খেলনা এমন হবে যা শিশুদের শৈশবের বিকাশ ঘটাবে এবং প্রত্যেক শিশুর সৃজনশীলতাকে বের করে নিয়ে আসবে। প্রধানমন্ত্রী জাতীয় শিক্ষানীতির কথা উল্লেখ করে বলেন, শিশুদের দৈনন্দিন জীবনের বিভিন্ন দিক বিবেচনায় রেখে খেলনার প্রভাব বিস্তারের বিষয়টিকে অগ্রাধিকার দেওয়া হয়েছে। তিনি আরও বলেন, এমন অনেক সুদক্ষ শিল্পী রয়েছেন যাঁরা গুণমান বিশিষ্ট ও আধুনিক খেলনা তৈরির ক্ষেত্রে তাঁদের দক্ষতার প্রমাণ রেখেছেন। দেশে এমন অনেক জায়গা রয়েছে যেগুলি খেলনা উৎপাদনের কেন্দ্র হিসেবে পরিচিতি লাভ করছে। এগুলি হল – কর্ণাটকের রামনগরমের চান্নাপাটনা, অন্ধ্রপ্রদেশের কৃষ্ণার কোন্ডাপাল্লি, তামিলনাড়ুর থাঞ্জাভুর, আসামের ধুবরি এবং উত্তরপ্রদেশের বারাণসী উল্লেখযোগ্য। এক পরিসংখ্যান দিয়ে তিনি জানান, বিশ্ব জুড়ে খেলনা শিল্পের লেনদেনের পরিমাণ ৭ লক্ষ কোটি টাকার বেশি। অবশ্য এই শিল্পে ভারতের বর্তমান অবদান খুবই কম। খেলনা তৈরির ক্ষেত্রে বিশাখাপত্তনমের শ্রী সি ভি রাজুর প্রচেষ্টার প্রশংসা করে প্রধানমন্ত্রী বলেন, উন্নত ও গুণমান বিশিষ্ট এটি-কোপ্পাকা খেলনা বানিয়ে স্থানীয় খেলনার গৌরবময় ঐতিহ্যকে ফিরিয়ে আনতে পেরেছেন। শ্রী মোদী শিল্পোদ্যোগীদের দলবদ্ধ হয়ে খেলনা নির্মাণে এগিয়ে আসার আহ্বান জানান এবং বলেন, এখন সময় এসেছে স্থানীয় খেলনার ক্ষেত্রে আরও জোরদার সওয়াল করার। কম্পিউটার গেমসের বর্তমান প্রবণতা প্রসঙ্গে প্রধানমন্ত্রী দেশের ইতিহাস এবং আদর্শগুলির ওপর ভিত্তি করে এ ধরনের গেম উদ্ভাবনের পরামর্শ দেন।
ভাই তারু সিংজীর জন্ম জয়ন্তীতে প্রধানমন্ত্রীর শ্রদ্ধার্ঘ্য

নয়াদিল্লি, ০৯ অক্টোবর, ২০২১ প্রধানমন্ত্রী শ্রী নরেন্দ্র মোদী ভাই তারু সিংজীর জন্ম জয়ন্তীতে শ্রদ্ধা জ্ঞাপন করেছেন। এক ট্যুইটে প্রধানমন্ত্রী বলেছেন, “ভাই তারু সিংজীর জন্ম জয়ন্তীতে শ্রদ্ধার্ঘ্য। আগামী প্রজন্ম তাঁর সাহসিকতা কখনই ভুলবে না। সত্য ও ন্যায়ের প্রতি তাঁর অটল অঙ্গীকার গভীরভাবে অনুপ্রেরণা যোগায়”।
জার্মানিরভূতপূর্ব চ্যান্সেলর মিঃ হেলমুট কোল-এর প্রয়াণে শোক ভারতের প্রধানমন্ত্রীর

জার্মানিরভূতপূর্ব চ্যান্সেলর মিঃ হেলমুট কোল-এর প্রয়াণে শোক প্রকাশ করেছেন ভারতেরপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বিশিষ্টরাজনীতিজ্ঞ, অভিন্ন জার্মানির রূপকার এবং ইউরোপীয় সংহতির নীতিতে আমূল বিশ্বাসী মিঃহেলমুট কোল-এর মৃত্যুতে জানাই আমাদের শোক ও সমবেদনা। ১৯৮৬ এবং১৯৯৩ সালে ভারত সফরে এসেছিলেন মিঃ হেলমুট কোল। ভারত-জার্মানি সম্পর্ককে শক্তিশালীকরে তোলার ক্ষেত্রে তাঁর অবদান আমাদের কাছে অনেকখানি।” /
ইউপিএসসি’র সিভিল সার্ভিস পরীক্ষায় সফল পরীক্ষার্থীদের প্রধানমন্ত্রীর অভিনন্দন

নয়াদিল্লি, ২৫ সেপ্টেম্বর, ২০২১ প্রধানমন্ত্রী শ্রী নরেন্দ্র মোদী ইউপিএসসি’র সিভিল সার্ভিস পরীক্ষায় সফল প্রার্থীদের অভিনন্দন জানিয়েছেন। এক গুচ্ছ ট্যুইট বার্তায় প্রধানমন্ত্রী বলেছেন, “ইউপিএসসি সিভিল সার্ভিস পরীক্ষায় যাঁরা সফল হয়েছেন, তাঁদের অভিনন্দন। জনসেবার এক দারুণ সুযোগ ও সুন্দর ভবিষ্যৎ আপনাদের প্রতীক্ষায় রয়েছে। যাঁরা পরীক্ষায় সফল হয়েছেন, তাঁরা আমাদের দেশের এক গুরুত্বপূর্ণ অধ্যায়ে প্রশাসনিক দায়িত্ব পালন করবেন। ইউপিএসসি পরীক্ষায় যেসব তরুণ বন্ধুরা সাফল্য পেলেন না, তাঁদের উদ্দেশে বলি – আপনারা প্রত্যেকেই যথেষ্ট প্রতিভাবান। আপনাদের জন্য আরও অনেক সুযোগ অপেক্ষা করে রয়েছে। আরও বলি, ভারতে নানা সুযোগ রয়েছে, যেগুলির সন্ধান জরুরি। আপনারা যাই সিদ্ধান্ত নিন না কেন, তার জন্য আপনাদের সকলকে আমার শুভেচ্ছা।
প্রগতির মাধ্যমে আলাপচারিতায় প্রধানমন্ত্রী

প্রধানমন্ত্রী শ্রী নরেন্দ্র মোদী বুধবার সক্রিয়তা-প্রবণ সুশাসন ও সময়ানুগ রূপায়ণের তথ্য প্রযুক্তি ভিত্তিক বহুপাক্ষিক মঞ্চ প্রগতির মাধ্যমে তাঁর ষষ্ঠ আলাপচারিতামূলক বৈঠকে পৌরোহিত্য করেন। এই পর্যালোচনাকালে প্রধানমন্ত্রী বিশেষ করে দেশের ১৭টি রাজ্যে সৌরশক্তি পার্ক গড়ার কাজ কতটা এগিয়েছে তা পর্যালোচনা করেন। তিনি সৌরশক্তি প্রকল্পগুলির দ্রুত রূপায়ণের অনুকূল কাঠামোগত নীতি ব্যবস্থা গড়ে তোলার জন্য রাজ্যগুলিকে অনুরোধ করেন। প্রধানমন্ত্রী পেটেন্ট ও টেডমার্ক সংক্রান্ত আবেদনের নিষ্পত্তির ক্ষেত্রে অনর্থক বিলম্বের ব্যাপারে উদ্বেগ প্রকাশ করেন এবং এইসব প্রক্রিয়াকে আন্তর্জাতিক মানের সঙ্গে সামঞ্জস্য রেখে যুক্তিসংগত সময়সীমা বেধে দিতে নির্দেশ দেন। তিনি এই সঙ্গে পেটেন্টের জন্য আবেদনপত্র পেশ করার ব্যবস্থা ঢেলে সাজার এবং এব্যাপারে আবেদনপত্রের সংখ্যা কমাতেও বলেন। প্রধানমন্ত্রী রেল, মেট্রোরেল, কয়লা ও আকরিক লোহার খনন, সড়ক, শক্তি, বিভিন্ন রাজ্যে ছড়িয়ে থাকা অসামরিক বিমান পরিবহণ সহ বিভন্ন গুরুত্বপূর্ণ পরিকাঠামো ক্ষেত্রে পরিকাঠামোগুলির অগ্রগতির কাজও পর্যালোচনা করে দেখেন। উত্তরপ্রদেশের মুখ্যমন্ত্রী অনুরোধে প্রধানমন্ত্রী লক্ষ্ণৌ মেট্রোরেল প্রকল্পের অগ্রগতি খতিয়ে দেখেন এবং এই প্রকল্পটি ‘প্রগতি’র আওতায় পর্যালোচনায় আসার পর নানা ক্ষেত্রে ছাড়পত্র চটপট মেলায় সন্তোষপ্রকাশ করেন। প্রধানমন্ত্রী এই সঙ্গেই ওড়িশার খুরদা ও বোলাঙ্গিরের মধ্যে নতুন ব্রডগেজ রেল যোগাযোগ প্রকল্পের কাজের অগ্রগতিও ওড়িশা সরকারের অনুরোধে খতিয়ে দেখেন। শ্রী নরেন্দ্র মোদী সিকিমের প্যাকিয়ং বিমানবন্দরের নির্মাণ কাজের অগ্রগতি খতিয়ে দেখেন এবং ওই রাজ্যে পর্যটন উন্নয়ন ও যোগাযোগ ব্যবস্থার উন্নতিতে এই প্রকল্প অত্যন্ত গুরুত্বপূর্ণ বলে বর্ণনা করে সিকিমকে এই প্রকল্পটি নির্দিষ্ট সময়ের মধ্যে রূপায়ণ করার জন্য অতিসক্রিয়তা প্রদর্শনের অনুরোধ জানান। অন্যান্য প্রকল্পের মধ্যে মুম্বাই মেট্রো প্রকল্পের তৃতীয় রেলপথ (কোলাবা থেকে বান্দ্রা হয়ে এস ই ই পি জেড পর্যন্ত) এবং পূর্বাঞ্চলীয় রাজ্যগুলির গুরুত্বপূর্ণ কয়লা, লৌহ খনি প্রকল্পগুলির অগ্রগতির কাজ খতিয়ে দেখেন। প্রধানমন্ত্রী এরই পাশাপাশি আফগানিস্তানের সংসদভবন ও সালমা ড্যাম নির্মাণ সংক্রান্ত ভারতীয় প্রকল্পগুলির অগ্রগতির কাজও খতিয়ে দেখেন। তিনি সংশ্লিষ্ট দফতরগুলিকে সার্কভুক্ত দেশগুলিতে ভারতের নানা উন্নয়নমূলক প্রকল্প রূপায়নের কাজ দ্রুতগতিতে সেরে ফেরতে নির্দেশ দেন। প্রধানমন্ত্রী জাতীয় খাদ্য সুরক্ষা আইন ২০১৩-র রূপায়ণের অগ্রগতি, দেশে আধার কার্ড ভুক্তি প্রভৃতি পর্যালোচনা করেন এবং এই সব প্রয়াসের সুফল যাতে দ্রুত সাধারণ মানুষের কাছে পৌঁছোয় সেবিষয়ে গুরুত্ব দেন।
কৃষি ও সংশ্লিষ্ট ক্ষেত্রগুলিতে বিভিন্ন দেশের সঙ্গে ভারতের সহযোগিতা চুক্তি

কৃষি ও সংশ্লিষ্ট ক্ষেত্রগুলিতে সহযোগিতা প্রসারের লক্ষ্যে ভারতের সঙ্গে বিভিন্ন দেশের মউ স্বাক্ষরের বিষয়টিতে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি আজ অনুষ্ঠিত হয়। সংশ্লিষ্ট দেশগুলির বিজ্ঞানী ও কারিগরি বিশেষজ্ঞদের বিনিময় সফরের মাধ্যমে উৎপাদনক্ষমতা বৃদ্ধি, জ্ঞান ও অভিজ্ঞতা বিনিময় ইত্যাদি যেমন সম্ভব হয়ে উঠবে, অন্যদিকে তেমনই কৃষিক্ষেত্রে উৎপাদনশীলতা বৃদ্ধিতে উপযুক্ত কৃষি পদ্ধতি ও প্রযুক্তির সদ্ব্যবহারের বিষয়টিও বিশেষ উৎসাহ লাভ করবে। মউ-এর আওতায় যে প্রকল্পগুলি রূপায়িত হবে তার ব্যয়ভার বহন করা হবে সংশ্লিষ্ট দপ্তরের আর্থিক বরাদ্দ থেকে।
আন্তর্জাতিক সৌর সমঝোতা মঞ্চের সঙ্গেসম্পাদিত ভারতের চুক্তিটিকে কর্মপরবর্তী অনুমোদন দিল কেন্দ্রীয় মন্ত্রিসভা

ভারত এবং আন্তর্জাতিকসৌর সমঝোতা মঞ্চের মধ্যে একটি চুক্তি স্বাক্ষরের প্রস্তাবে আজ কর্মপরবর্তী অনুমোদনদিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতমন্ত্রিসভার এই বৈঠকে এই চুক্তি স্বাক্ষরের দায়িত্ব পালনের স্বীকৃতি দেওয়া হলকেন্দ্রীয় বিদেশ মন্ত্রককে। সৌর সহযোগিতা গড়ে তোলার লক্ষ্যে নেতৃত্বদানকারী দেশেরসঙ্গে মঞ্চের অন্যান্য সদস্য রাষ্ট্রের একটি বিশেষ চুক্তি হিসাবে এটিকে গণ্য করাহয়েছে। চুক্তিটি স্বাক্ষরিত হয়েছে এ বছরের ২৬ মার্চ তারিখে। এই চুক্তিস্বাক্ষরের ফলে ভারতের সঙ্গে আন্তর্জাতিক সৌর সমঝোতা মঞ্চের কাজকর্ম সম্পর্কিতযাবতীয় পন্থাপদ্ধতিকে বিশেষ প্রাতিষ্ঠানিক স্বীকৃতি দেওয়া হয়েছে। আন্তর্জাতিক সৌরসমঝোতা স্বাক্ষরিত হওয়ার ফলে সৌর প্রযুক্তির বিকাশ যেমন একদিকে ত্বরান্বিত হবে, অন্যদিকেতেমনই ভারত সহ মঞ্চের অন্যান্য সদস্য রাষ্ট্রগুলির কাজের দায়িত্ব পালনও যথেষ্টতাৎপর্য লাভ করবে।
ইন্টিগ্রেটেড পাওয়ার ডেভেলেপমেন্ট প্রকল্পের উদ্বোধন করলেন

প্রধানমন্ত্রী শ্রী নরেন্দ্র মোদি আজ বেনারস থেকে ইন্টিগ্রেটেড পাওয়ার ডেভেলপমেন্ট স্কীম (আইপিডিএস)-এর সূচনা করেছেন।তিনি রাস্তা এবং বিদ্যুৎ প্রকল্পেরও ভিত্তি প্রস্তর স্থাপন করেছেন এবং বেনারস হিন্দু বিশ্ববিদ্যালয়ের ট্রমা সেন্টার জাতির উদ্দেশ্যে নিবেদন করেছেন (রিমোটের মাধ্যমে)। রামনগর ডাকঘরে যাত্রী সংরক্ষন ব্যবস্থারও তিনি উদ্বোধন করেছেন (রিমোটের মাধ্যমে)। প্রধানমন্ত্রী বলেছেন, বারাণসী দীর্ঘদিন কাল ধরে ভারতকে জ্ঞানের আলো ( জ্ঞান প্রকাশ) দিয়ে আসছে, এখন ভারতকে আলো দেয়ার প্রতীক হয়ে দাঁড়াল (উর্জা প্রকাশ),আইপিডিএস জাতীয়স্তরে বারাণসী থেকেই সূচনা হল। তিনি বলেন, আজকের অনুষ্ঠানের বিভিন্ন প্রকল্প, যেমন রাস্তা, বিদ্যুৎ, স্বাস্থ্য প্রকল্প – সবগুলোই পূণ্যার্থী এবং ভ্রমণকারীদের সুবিধা এবং উন্নতিকল্পে সুচিত হল। প্রধানমন্ত্রী বলেছেন, বারাণসী পুরোনো আমলের বিদ্যুৎ পরিষেবাকে এই শহরের ঐতিহ্য-র সাথে সাযুয্য রেখে আইপিডিএস-র মাধ্যমে পুরোটাই নতুন করে গড়া হবে। আইপিডিএস-র মাধ্যমে এই বিষয়টি সারা ভারতেই শহরাঞ্চলের জন্য করা হবে। প্রধানমন্ত্রী স্বাধীনতা সংগ্রামীদের স্বপ্নকে স্বাধীনতার ৭৫ বছরে ২০২২ সালের মধ্যে পূরণ করার প্রয়োজনীয়তার কথা বলেছেন। তিনি বলেন, ভারত সম্পর্কে তাদের দর্শন পূরণের অন্যতম উপাদান হল, সর্বদা সারা দেশজুড়ে সকলের জন্য বিদ্যুতের ব্যবস্থা করা। এই কাজে তিনি বারাণসীবাসীদের আশীর্বাদ চেয়েছেন। প্রধানমন্ত্রী বলেছেন, মহিলা সহ বারাণসীর যুব সম্প্রদায়, তার স্বচ্ছ ভারত-এর আহ্বানে সাড়া দিয়েছেন, এবং তা শহরের ঘাটগুলিতে তা প্রতিফলিত হতে শুরু করেছে। উত্তরপ্রদেশে চলতি শিক্ষামিত্র সমস্যার ব্যাপারে কথা বলতে গিয়ে প্রধানমন্ত্রী তাদের বলেছেন সাহস রাখতে, এবং আদালতের সংশ্লিষ্ট নির্দেশ এসে গেলে, তিনি সাংসদ হিসাবে উত্তরপ্রদেশ সরকারের সাথে বিষয়টি নিয়ে আলোচনা করবেন। প্রধানমন্ত্রী বলেছেন, সরকারী এবং বেসরকারী ক্ষেত্রের সাথে ছোট এবং মাঝারি উদ্যোগপতি সহ ‘ব্যক্তিগত’ ক্ষেত্রের উল্লেখযোগ্য ভূমিকা রয়েছে আর্থিক উন্নতি এবং কর্মসংস্থানের ব্যাপারে, এবং সেজন্য তিনি মুদ্রা ব্যাঙ্ক এবং দক্ষতা বিকাশের মত পদক্ষেপের মাধ্যমে এই বিষয়ের উপর নজর দিয়েছেন। উত্তরপ্রদেশের রাজ্যপাল শ্রী রাম নায়েক,এবং কেন্দ্রীয় বিদ্যুৎ রাষ্ট্রমন্ত্রী ( স্বাধীন দায়িত্বপ্রাপ্ত) শ্রী পিয়ূষ গোয়েল অনুষ্ঠানে উপস্থিত ছিলেন।